Töötukassa maksab koroona tõttu töö kaotavatele inimestele palka kuni 1000 eurot, tööandja peab lisama 150 eurot!
Paavel selgitas äsjast otsust: „Põhiasi, mille üle nõukogu pikalt aru pidas ja lõpuks otsuse langetas, oli, et toetust saavad tööandjad, vastaksid kahele kriteeriumile kolmest:
- kelle käive või tulud on langenud vähemalt 30 protsenti võrreldes eelmise aasta sama perioodiga;
- kellel pole tööd anda vähemalt 30 protsendile inimestest Covid-19 koroonaviiruse leviku tagajärjel;
- või kes on vähendanud vähemalt 30 protsendil töötajatel palka 30 protsenti.“
„Töötukassa hüvitab töötajale 70 protsenti eelmise 12 kuu keskmisest brutopalgast kuid mitte rohkem kui 1000 eurot,“ jätkas Paavel ja lisas, et kohustus panustada on ka tööandjal, kes peab juurde maksma vähemalt 150 eurot.
„Selle meetme kestvus on märts-aprill-mai ja tööandja saab kasutada sellest perioodist kahte kuud,“ selgitas töötukassa juht, et meede hakkab kehtima ka tagasiulatuvalt ehk puudutab ilmselt ka juba kriisi tõttu koondatud inimesi.
Kokku võib minna meede töötukassale maksma minna kuni 250 miljonit eurot.
Töötukassa nõukogu otsuse peab neljapäeval heaks kiitma ka valitsus.